Mord på kreditt

Mord på kreditt (originaltittel: Double Jeopardy) er en amerikansk krim-thriller fra 1999 regissert av Bruce Beresford. Hovedrollene spilles av Ashley Judd, mens Tommy Lee Jones og Bruce Greenwood har større biroller. Filmen handler om en kvinne som blir uskyldig dømt for drap på sin ektemann. Etter noen år i fengselet får hun greie på at det hele var et komplott og at ektemannen fremdeles lever. 

Mord på kreditt ble godt mottatt av publikum, men fikk blandet mottakelse av kritikerne.Ask.com  «'Double Jeopardy' is considered a box-office success as it made $177 million (about £111 million) on a budget of about £44 million.» Den har blitt sammenlignet med Jaget, fra 1993, hvor forøvrig Tommy Lee Jones har en lignende rolle.SFGATE - Criminally Good / Ashley Judd radiates rage with star-making role in `Double Jeopardy' (24.9.1999) «It's also a quasi-remake of "The Fugitive" that even brings back Tommy Lee Jones as the cop on the trail.» 

Den bidro sterkt til Ashley Judds kommersielle gjennombrudd som skuespiller.

 Handling 
Nick Parsons og hans kone Elizabeth "Libby" er ute på en romantisk seiltur på sjøen. Til sitt sjokk oppdager Libby at ektemannen har forsvunnet på mystisk vis nattestid, tilsynelatende druknet. Libby blir deretter urettmessig anklaget og dømt for mord på ektemannen. I fortvilelse bortadopterer hun deres fire år gamle sønn (sammen med ektemannens livsforsikring) til det hun tror er sin beste venninne. Det hele er i virkeligheten et simpelt bedrageri, som hun avslører når hun en dag ringer venninnen fra fengselet og forstår at hun lever sammen hennes "avdøde" ektemannen.

På grunn av god oppførsel løslates hun etter seks år og setter straks i gang jakten med å spore opp og hevne seg på ektemannen - og å finne sin sønn. Samtidig bryter hun vilkårene for prøveløslatelsen og får dermed den standhaftige politimannen Travis etter seg. Jakten bringer ham helt til New Orleans, men da han omsider skjønner at Libby ble lurt bestemmer han seg for å hjelpe henne.

 Om filmen 
 Publikum 
Mord på kreditt ble en forholdsvis stor publikumssuksess da den innbrakte $177,8 millioner på verdensbasis, hvorav $117 millioner i USA alene. Den havnet på 22.-plass over de mest innbringende filmen på verdensbasis i 1999 og på 15.-plass i USA. 

Produksjonskostnadene var på $ 40 millioner.

 Anmelderne 
Denfikk ikke så bra mottakelse av kritikerne, noe som gjenspeiles i at den kun har fått 27 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner,Ebert, Roger (1999) mens Leonard Maltin gav den 3 av 4 stjerner.

VGs anmelder gav den terningkast fire og skrev: «Som underholdning er den grei nok - i A4, farger og enkel Hollywood-forpakning. Men «troverdig» er den kun øyeblikksvis».VG - Passe godt jugi (21.1.2000) Både Aftenposten, Dagsavisen og FilmMagasinet gav den fire, mens Dagbladet gav den tre.

 Produksjon 
Jodie Foster var opprinnelig utvalgt til å spille hovedrollen som Libby Parsons (etter at både Michelle Pfeiffer, Meg Ryan og Brooke Shields hadde avslått tilbudet). Men da hun ble gravid måtte Ashley Judd steppe inn.IMDb trivia

Den ble innspilt sommeren og høsten 1998.IMDb business/filming dates Opptakene ble gjort en rekke steder i USA og Canada, blant annet Richmond i Canada, North Vancouver i Canada, Bowen Island i Canada og New Orleans i USA.IMDb locations

Den ble innspilt i DTS og Dolby Digital.IMDb - Double Jeopardy

 I Norge 
Den hadde premiere å norske kinoer den 21. januar 2000. Den ble lansert på leievideo (VHS) den 6. september, kjøpevideo 20. september 2000 og på DVD (salg og utleie) den 24. januar 2001.

Den fikk middels god omtale av de norske filmanmelderne.

 Priser 
Ashley Judd ble tildelt en Blockbuster Entertainment Award.IMDb awards

 Rollebesetning 
 Ashley Judd: Elizabeth "Libby" Parsons
 Tommy Lee Jones: Travis Lehman
 Bruce Greenwood: Nicholas "Nick" Parsons / Jonathan Devereaux
 Annabeth Gish: Angela "Angie" Green
 Jay Brazeau: Bobby Long
 John Maclaren: Rudy
 Ed Evanko: Warre
 Michelle Stafford: Susanne Monroe
 Roma Maffia: Margaret Skolowski
 Davenia McFadden: Evelyn Lake
 Benjamin Weir: Matty Parsons (4 år)
 Spencer Treat Clark: Matty Parsons (11 år)

 Referanser 

 Eksterne lenker 


Kategori:Thrillerfilmer fra USA
Kategori:Kriminalfilmer fra USA
Kategori:Filmer fra 1999
Kategori:Filmer lagt til San Francisco
Kategori:Filmer lagt til Washington (delstat)
Kategori:Filmer lagt til New Orleans